b'\n_START_ARTICLE_\nUkrainos ekonomika\n_START_SECTION_\nIstorija\n_START_PARAGRAPH_\nAnks\xc4\x8diau buvusi svarbiu Taryb\xc5\xb3 S\xc4\x85jungos \xc5\xbeem\xc4\x97s \xc5\xabkio ir pramoniniu regionu, \xc5\xa1iuo metu Ukraina yra priklausoma nuo Rusijos energijos \xc5\xa1altini\xc5\xb3 tiekimo, ypatingai gamtini\xc5\xb3 duj\xc5\xb3, nors pastaruoju metu bando diversifikuoti \xc5\xa1i\xc5\xb3 i\xc5\xa1tekli\xc5\xb3 tiekim\xc4\x85._NEWLINE_D\xc4\x97l ne\xc4\xafvykdyt\xc5\xb3 esmini\xc5\xb3 strukt\xc5\xabrini\xc5\xb3 reform\xc5\xb3 Ukrainos ekonomika yra neatspari i\xc5\xa1oriniams ekonominiams sukr\xc4\x97timams. Po 1991\xc2\xa0m. vyriausyb\xc4\x97 liberalizavo beveik visas kainas ir suk\xc5\xabr\xc4\x97 teisin\xc4\xaf pagrind\xc4\x85 privatizacijai, ta\xc4\x8diau didelis pasiprie\xc5\xa1inimas reformoms vyriausyb\xc4\x97s viduje l\xc4\x97m\xc4\x97 tai, kad reformos greitai \xc4\xafstrigo. 1994\xc2\xa0m. hiperinfliacija pasiek\xc4\x97 10 650%. V\xc4\x97liau prad\xc4\x97tos vykdyti radikalesn\xc4\x97s reformos, taip pat ir \xc5\xbeem\xc4\x97s \xc5\xabkyje. Pirmieji pakilimo \xc5\xbeenklai atsirado 1996\xe2\x80\x931997\xc2\xa0m., ta\xc4\x8diau 1998\xc2\xa0m. \xc5\xa1al\xc4\xaf sukr\xc4\x97t\xc4\x97 finansin\xc4\x97 kriz\xc4\x97 ir augimas atsinaujino tik 2000\xc2\xa0m.\n_START_SECTION_\nMetalurgijos pramon\xc4\x97\n_START_PARAGRAPH_\nPagrindin\xc4\x97s \xc5\xa1akos\xc2\xa0\xe2\x80\x93 juodoji ir spalvotoji metalurgija, koksochemija. Juodosios metalurgijos produkcijos eksportas sudaro beveik pus\xc4\x97 nuo visos sunkiosios metalurgijos eksporto. Taip pat metalurgija sudaro apie 25\xc2\xa0% visos \xc5\xa1alies pramonin\xc4\x97s gamybos 96 955,5 mln. grivin\xc5\xb3 2005\xc2\xa0m.).\n_START_SECTION_\nMa\xc5\xa1in\xc5\xb3 gamyba\n_START_PARAGRAPH_\n\xc5\xa0alyje i\xc5\xa1vystyta sunkioji, tarporto, elektrotechnin\xc4\x97 ma\xc5\xa1in\xc5\xb3 gamyba, gaminami l\xc4\x97ktuvai, laivai, karin\xc4\x97-kosmin\xc4\x97, tikslioji technika.\n_START_SECTION_\nEnergetika\n_START_PARAGRAPH_\nUkraina elektroenergijos eksportuotoja. Pagal valstyn\xc4\x97s \xc4\xafmon\xc4\x97s \xe2\x80\x9eUkrinterenergo\xe2\x80\x9c 2006 metais \xc5\xa1alis eksportavo 10,5 mldr. kilovatvaland\xc5\xbei\xc5\xb3 (kW/h) elektroenergijos. Pagrindiniai jos pirk\xc4\x97jai\xc2\xa0\xe2\x80\x93 Vengrija, Lenkija, Slovakija, Rumunija bei Moldova.\n_START_SECTION_\nFinansai\n_START_PARAGRAPH_\nBVP\xc2\xa0\xe2\x80\x93 337,4 mldr. JAV doleri\xc5\xb3_NEWLINE_BVP augimas\xc2\xa0\xe2\x80\x93 6,9% (2007\xc2\xa0m. duomenys)._NEWLINE_BVP vienam gyventojui\xc2\xa0\xe2\x80\x93 $8 624, sektoriams: \xc5\xbeem\xc4\x97s \xc5\xabkiui\xc2\xa0\xe2\x80\x93 9,2%, pramonei\xc2\xa0\xe2\x80\x93 32,6%, paslaugoms\xc2\xa0\xe2\x80\x93 58,2% (2007\xc2\xa0m. duomenys)._NEWLINE_Valiuta\xc2\xa0\xe2\x80\x93 UAH Ukrainos grivina,_NEWLINE_Infliacija\xc2\xa0\xe2\x80\x93 16,6%._NEWLINE_Nedarbas\xc2\xa0\xe2\x80\x93 2,5% (oficialiai; 2007\xc2\xa0m. duomenys)'